[{"text_idx": "#000001", "text": "Sony tuli eelmise aasta lo\u0303pus va\u0308lja uue su\u0308steemiga Playlink, mis u\u0308hendab endaga Playstation 4 ma\u0308ngud ja inimeste nutitelefonid. Po\u0303himo\u0303tteliselt nagu Jackbox ma\u0308nguseeria, kuid kasutab veebilehe asemel a\u0308ppi, seega internetti enam vaja ei ole. Selgelt on eesma\u0308rgiks tuua tagasi rohkem peoma\u0308nge, et haarata kaasa igavlevad ta\u0308iskasvanud, kes ei oska Dualshock 4 puldiga midagi peale hakata, kuid sooviksid ma\u0308ngida ma\u0308luma\u0308ngu ning nautida head lugu, kus otsused on nende ka\u0308es. Playlink ma\u0308ngud ei ole ko\u0303ik isegi ainult telefonide jaoks mo\u0303eldud, vaid mo\u0303ni tunnistab ka ma\u0308ngupulti ning ko\u0303ik u\u0308ksikud ei pea ka kurvastama \u2013 saab ka u\u0308ksinda ma\u0308ngida, kuid siis on po\u0303himo\u0303tteliselt tegemist ko\u0303rgema kvaliteetse TellTale narratiivil po\u0303hineva videoma\u0308nguga."}, {"text_idx": "#000002", "text": "Playstation Eesti andis Videogamers.eu ka\u0308tte ko\u0303ik esimesed viis ma\u0308ngu ning koheselt hakkasime ka neid ma\u0308ngima. Kes meie Facebooki ja\u0308lgivad on ammu na\u0308inud klippe meie ma\u0308ngusessioonidest, kuid senimaani ei ole eriliselt seda uut z\u030canri kommenteerinud. Noh, pa\u0308ris uueks ei saa seda nimetada, sest taolisi ma\u0308ng on tegelikult varem ka tehtud, seega Playlink su\u0308mboliseerib Sony enda alaz\u030canri mobiili ja konsooli u\u0308hendamise jaoks. Alustame ma\u0308ngudest ning vaatame kiirelt u\u0308le, et mis on mis ja kuidas need ma\u0308ngivad. Eraldi teksti Singstari kohta tegema ei hakka, sest see on tavaline Singstar, uute lauludega, kus nutitelefon on mikrofoni asemel. 2018 on Playlink ma\u0308ngudest veel tulemas \u201cFrantics\u201d ja \u201cErica\u201c."}, {"text_idx": "#000004", "text": "\u201cKnowledge is Power\u201d on ma\u0308luma\u0308ng, kus on olemas ka va\u0308ikene taktikaline element, mille abil endast targemat ja kiiremat vastast tagasi hoida. Iga ma\u0308ngija valib endale avatari, kuhu siis pildistab enda na\u0308o. Ma\u0308ng kestab kokku 12 vooru, kus neljas ja kaheksas on teistsugused kui tavalised ku\u0308simused ning viimane on erivoor, kus ko\u0303ikidel on vo\u0303imalus kogu asi vo\u0303ita. Ma\u0308nguko\u0303ik on lihtne \u2013 enne iga ku\u0308simust on neli teemat, millest iga ma\u0308ngija saab valida lemmiku ning populaarseim osutub valituks. Asjade huvitavamaks tegemisel on abiks vo\u0303imalus u\u0308he korra ma\u0308ngu jooksul enda valik jo\u0303uga la\u0308bi suruda."}, {"text_idx": "#000005", "text": "Ku\u0308simustele vastamine on kerge, kus tuleb leida o\u0303ige vastus valikvastuste hulgast ning kiireim o\u0303igesi vastanud ma\u0308ngija saab enim punkte. Siin tuleb sisse taktika, sest iga ma\u0308ngija saab kedagi teist segada. Selle jaoks on ma\u0308ngus olema ja\u0308a\u0308 (tuleb vastust mitu korda vajutada, et ja\u0308a\u0308 lo\u0303hkuda), lima (tuleb ekraan limast puhtaks pu\u0308hkida), pommid (pommid lendavad ekraanil ringi ja pihta minnes tuleb natukene aega oodata), nibbler (va\u0308ikene koletis, kes so\u0308o\u0308b osa ta\u0308hti vastustest a\u0308ra), diskopall (korrutab ko\u0303ikide ma\u0308ngijate punktid kahega) ning ta\u0308ht (ennustus selle kohta, et kes vastab o\u0303igesti ning hea valiku puhul saab tema punktid ka endale lisaks). Ko\u0303ik need asjad lisanduvad u\u0308ksteisele otsa, seega mida rohkem ma\u0308ngijaid, seda kaootilisem see on."}, {"text_idx": "#000006", "text": "Neljas voor on sorteerimine paremale ja vasakule, vastavalt teemale. Kaheksas voor on paaride leidmine vastavalt teemale ning kummaski erivoorus segada ei saa. Viimane voor vo\u0303tab ma\u0308ngus kogutud punktid ja paneb ma\u0308ngijad trepile vastavalt ja\u0308rjestusele. Kes esimesena tippu saab on vo\u0303itja. \u201cKnowledge is Power\u201d on a\u0308a\u0308rmiselt tore ma\u0308ng, kus peale ku\u0308mneid ma\u0308nge ei ole u\u0308htegi ku\u0308simust korduma hakanud. Meeldib idee, et pole vaja internetti ning palju inimesi saab telefonidega ma\u0308ngida. Ku\u0308simused on suhteliselt u\u0308ldised ning sobilikud rahvusvahelisele ma\u0308ngule, seega leian, et siin on konkurentsi Jackboxi seeriale piisavalt."}, {"text_idx": "#000008", "text": "\u201cHidden Agenda\u201d on nagu \u201cHeavy Rain\u201c, kuid parema visuaalse kvaliteediga ning va\u0308hemate QTE-ga (quick time event). Kuna see on Playlink ma\u0308ng, siis ma\u0308ngitakse samuti la\u0308bi nutitelefoni ning siin ma\u0308ngus on eesma\u0308rgiks teha otsuseid. Tegevus ekraanil jookseb ise ning enamus ajast vaatab nagu filmi. Ma\u0308ngijatel on mitu rolli, kus fookuses on u\u0308ks vana juhtum, mille kurjategija surmanuhtluse aeg hakkab ka\u0308tte jo\u0303udma. U\u0308ks prokuro\u0308r on veendunud, et vang on su\u0308u\u0308tu ning alustab juhtumi uurimist uuesti. Su\u0308ndmust uurinud politseinikud tuuakse teemasse, vanad asjad kistakse u\u0308lsse ning su\u0308ndmused tulevad pa\u0308evavalgele, mida keegi ei osanud oodata. Siin on kergem mo\u0303elda sellest kui paaritunnisest filmist, mis keskmisest lo\u0303busam."}, {"text_idx": "#000009", "text": "Visuaalselt on ma\u0308ng tugev, kus na\u0308gude animatsioonid on u\u0308hed parimad, mida olen na\u0308inud, kuid va\u0308ljaspool seda ei paku see suurt midagi. Esimene tunnikene on lo\u0303bus, kus saab dialoogi valikuid teha, toast vihjeid otsida ning isegi ma\u0308rulist osa vo\u0303tta enda kiire reaktsiooniga, kuid see tegevus kaotab vo\u0303lu kiiresti. Po\u0303hiliselt kannatab no\u0303rga narratiivi ja tihti seosetu dialoogi to\u0303ttu. Teod ja tagaja\u0308rjed on paigast a\u0308ra ning tihti on tunne, et midagi on vahelt puudu. Suuri u\u0308llatusi lugu ei paku, kuid selle kaheku\u0308mne euro eest on siin ma\u0308ngu ikka korralikult. Soovitan seda proovida, eriti kuna on niivo\u0303rd lu\u0308hikene ning annab huvitava u\u0308levaate Playlink vo\u0303imalustest."}, {"text_idx": "#000010", "text": "\u201cThat\u2019s You\u201d on u\u0308ks esimesi Playlink ma\u0308nge, mis oli ka pikalt tasuta ko\u0303ikidele PSN kasutajatele ning hiljem veel PS+ omanikele, seega vo\u0303ib arvata, et tegemist hetkel ko\u0303ige populaarsema Playlink ma\u0308nguga. Minu peres osutus see u\u0308llatavalt popiks just ta\u0308nu sellele, et abikaasale ei meeldi muud tu\u0308u\u0308pi ma\u0308ngud ja selline rahulik u\u0308ksteise avastamine la\u0308bi huumori on just tema maitse. Siin ma\u0308ngus ei pea tegelikult midagi muud teadma kui inimesi kellega koos seda ma\u0308ngid. Klassikaline peoma\u0308ng, kus seltskond vastab ku\u0308simustele u\u0308he inimese kohta seltskonnast. Siin ma\u0308ngus on ku\u0308simused hu\u0308poteetilised situatsioonid nagu na\u0308iteks, et mida keegi teeks kui kohtaks metsas karu?"}, {"text_idx": "#000011", "text": "Ma\u0308nguna kusagil 20 minutit pikk sisaldab lastele mo\u0303ledud versiooni ja ta\u0308iskasvanute veidikene nilbemat versiooni, et ikka ko\u0303igil oleks lo\u0303bus. Paraku erinevaid asukohti ma\u0308ngus on ainult 8, seega kiiresti hakkavad asjad korduma. Samuti joonistamine enda va\u0308ikesele nutiteleoniekraanile pole just ko\u0303ige lo\u0303busam, kuid na\u0308iteks tahvelarvuti ekraaniga on lugu juba palju palju parem. Ma\u0308ngu vo\u0303idab enim punkte kogunud ma\u0308ngija ning neid saab kahel viisil \u2013 olles osa populaarseimast vastusest kus vastuste arv ma\u0308a\u0308rab punktid (x100) ning panustas pudelikorke, mida igal ma\u0308ngijal on teatud arv. Pudelikork on punktisumma kahekordistaja, seega maksimaalne vo\u0303imalik punktisumma u\u0308hest ku\u0308simusest on 1000 (500+500). Va\u0308ga kerge, kiire ja lo\u0303bus. Soovitan."}, {"text_idx": "#000013", "text": "\u201cPlanet of Apes: Last Frontier\u201d po\u0303hineb kuulsal filmitriloogial ning ma\u0308ngu tegevus leiab aset filmide \u201cDawn of the Apes\u201d (2014) ja \u201cWar for the Planet of the Apes\u201d (2017) vahel. Sarnaselt \u201cHidden Agenda\u201d ma\u0308ngule on ka siin ainult valikute tegemise ku\u0308simus, kuid see ongi ko\u0303ik. Erinevalt \u201cHidden Agenda\u201d, kus ma\u0308ngijal oli suurem roll kui ainult valikuid teha, siis siin on see ta\u0308ielikult taandunud kuni mitte vajalikuks olemiseni va\u0308lja. Olgugi, et tegemist on Playlink ma\u0308nguga, siis seda on vo\u0303imalik ka tavalise Dualshock 4 puldiga ma\u0308ngida, kuid kuna ku\u0308simustel ja valikutel on taimer, siis tegelikult ei pea tegema muud kui vo\u0303tma ko\u0303rvale joogi ning filmi nautima. To\u0303si, vahel siiski tuleb vajutada X nuppu, et tegevus edasi liiguks. Need on siis momendid, kus toimub midagi olulist."}, {"text_idx": "#000014", "text": "Paraku siin su\u0308ndmuste ka\u0308iku va\u0308ga muuta ei saa, sest tegevusele on ja\u0308rg juba olemas ning kui filmid on vaadatud, siis mingeid suuri u\u0308llatusi ei ole. Sellest ko\u0303igest hoolimata nautisin seda va\u0308ga ning minu jaoks oli see esimene Playlink ma\u0308ng (kuna sain ko\u0303ik korraga, siis see to\u0303mbas ko\u0303ige enam). Olgugi, et see ja \u201cHidden Agenda\u201d kukuvad samasse auku kui z\u030canr, siis tulemus on vastupidine. Kui \u201cHidden Agenda\u201d on ilus ja tehniliselt innovatiivne, andes ma\u0308ngijale suuremat rolli, siis \u201cLast Frontier\u201d on tehniliselt ta\u0308iesti simplistlik ning ma\u0308ngjale konkreetset rolli ei teki kuni lo\u0303puni. Samal ajal \u201cHidden Agenda\u201d lugu on igav, kerge po\u0308o\u0308rdeid ma\u0308rgata ning u\u0308ldiselt suhteliselt kliz\u030cee, siis \u201cLast Frontier\u201d on ta\u0308is su\u0308mpaatseid karaktereid, ha\u0308sti paigutatud su\u0308ndmuseid ja po\u0303nevat tegevust, kus dialoog on tugev ning olustik to\u0303mbab kaasa. U\u0308ldine kogemus on positiivne, oleksin lihtsalt soovinud omada ma\u0308ngus suuremat rolli, kuid mo\u0303istan, et Playlink on uus asi, seega katsetamine on loomulik. 2018 on tulemas ma\u0308ng \u201cErica\u201c, mis on taoline kinemaatiline narratiiv, seega hoiame po\u0308ialt ja vaatame, mis tuleb."}, {"text_idx": "#000015", "text": "Raiko on eluaegne videoma\u0308ngur ja maailmas tuntud video- ja lauama\u0308ngu kollektsiona\u0308a\u0308r. Matemaatik ja endine ehituse peato\u0308o\u0308vo\u0303tja ja/ning projektijuht on ta\u0308iskohaga rahuvusvaheline meelelahutuse ajakirjanik. Abikaasa ja nelja lapse ko\u0303rvale aega leida pole kerge, kuid suurimaks kireks videoma\u0308ngude juures on JRPG ja kaklusma\u0308ngude z\u030canrid, lauama\u0308ngude puhul strateegia ja deck-building."}, {"text_idx": "#000016", "text": "You may like these posts"}, {"text_idx": "#000020", "text": "Vabandust, kommenteerimiseks pead sisse logima."}]